《题长乐亭》
宋代·陈与义

远山云迷颠，近山净如沐。
客子曳竹舆，伊鸦过山麓。
我行一何迟，时序一何速。
东风所经过，林水一时绿。
疏雨忽飞堕，声在道边木。
淑气自远归，光景变川陆。
遥知存存子，明亦戒征轴。
霁色虽宜诗，不见此清穆。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。